rlitschk/wikidir huggingface dataset:
Riepholm (hoochdüütsch Riepholm) is en lütt Dörp in de Gemeen Visselhöövd in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Oddingen. De Oort liggt in de Lümbörger Heid. Dat Water ut dat Rebeed flütt över de Warnau af, de 400 Meter in’n Süden von Riepholm langsflütt. In de Neegd doot de Elmhorstbarg (88 m hoog) un de Höllenbarg (93 m hoog) liggen. De Naveröörd sünd Battenbrook un Jürshoff in’n Noorden, Drögenbossel un Behningen in’n Noordoosten, Eitze un Frielingen in’n Oosten, Wolten un Bommessen in’n Süüdoosten, Löverschen, Ohrsen, Meyerhoff un Oddingen in’n Süden, Kedenborg in’n Süüdwesten un Visselhöövd, Schwitschen, Delvendaal un Hiddingen in’n Noordwesten. Riepholm kummt 967 toeerst in de Oorkunnen vör. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en grötteren Landkreis Rodenborg worrn. De Oort hett fröher to de Buurschop Oddingen un later to de
De Ehrdermünner oder Oormünner (Protostomia) sünd en Stammgrupp mank de Geweevdeerter (Eumetazoa). De Mehrtahl vun all Stämme mank de Deerter warrt hier to rekent un de grote Masse vun all Aarden höört hier to. De Eerdermünner weert gegen de annere Grupp mank de Tweesiedendeerter (Bilateria) over stellt. Dor hannelt sik dat um de Latermünner (Deuterostomia) bi. Dat gifft en paar raare Stämm, dor is bitherto noch nich klaar, to wecke vun düsse beiden Gruppen se torekent weern könnt. Bi düsse Stämm hannelt sik dat unner annern um de Buukhaardeerter (Gastrotricha) un de Pielwörmer (Chaetognatha). To de Ehrdermünner weert na de Traditschoon de Deerterstämm hento rekent, de en vullstännigen Darmkanal hefft un de as Embryo toeerst den Mund utbillen doot ut den spleethaftigen Oormund, wieldes dat Achtergatt eerst later dörbreken deit oder ut dat achterste Deel vun den Oormund tostanne kummt. Wie de Mund bi de Ehrdermünner sik rutbillt, dat kann up allerhand verschedene Aart passeern. Na de Traditschoon sünd de Huututtreckers (Ecdysozoa), de Lophotrochozoen (Lophotrochozoa) un de Plattwormhaftigen (Platyzoa) mank de Ehrdermünner insorteert wurrn. De Pielwörmer weert dor nich mehr torekent, vunwegen, datt se unner Umstänn en ganz egen Platz in dat System innehmt, af vun de annern. In jüngere
Hälßen (hoochdüütsch Heelsen) is en Dörp in de Gemeen Visselhöövd in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Schwitschen. De Oort liggt in de Lümbörger Heid. Dat Water ut dat Rebeed flütt över’n Swienkavenbeek na de Rodau hen af. De Naveröörd sünd Roosbrook un Moordörp in’n Noorden, Hartböhn in’n Noordoosten, Hiddingen un Schwitschen in’n Oosten, Delvendaal, Riepholm un Oddingen in’n Süüdoosten, Visselhöövd, Affwinkel, Wööstenhoff un Stölpenhoff in’n Süüdwesten un Bookholt un Hütthoff in’n Noordwesten. Hälßen kummt 1258 as Heldessen toeerst in en Oorkunn von’n Veerner Bischop Gerhard vör, in de he den Teegd in Hälßen de Kark in Visselhöövd överlett. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Oort hett fröher to de Buurschop Schwitschen un later de Gemeen Schwitschen tohöört, de an’n 1. März 1974
De Latermünner oder Neemünner, ok Latermunden oder Latermunnen, (Deuterostomia) sünd en Stamm mank de Tweesiedendeerter (Bilateria). De wichtigsten Taxa mank de Latermünner sünd de Snarendeerter (Chordata, dormank de Söögdeerter un ok de Minsch) un de Stekelhuutdeerter (Echinodermata). Twee Kennteken sünd bi all Latermünner to finnen: Eenmol, wie dat mit den Oormund fudder geiht, wenn de Embryos wassen doot. Bi de Latermünner warrt dor de Oormund to’n Achtergatt bi ummuddelt un de Mund warrt ganz nee billt (Deuterostomie). Dat tweede Kennteken is, datt dat Zentralnervensystem (ZNS) up de Ruggensieden liggt. Bi de annere Grupp mank de Tweesiedendeerter, dat sünd de Ehrdermünner (Protostomia) warrt de Oormund, just annersrum, to’n Mund, un dat Achtergatt warrt nee billt. Todem liggt dat ZNS up de Buuksieden. Nadem de Saak mit de Latermünner rutkamen weer, is se bruukt wurrn, un de Deertergruppen vun de Ruggensnarendeerter (Chordata), Kragendregers (Hemichordata) un Stekelhuutdeerter (Echinodermata) sünd all tohopenfaat wurrn to en Grupp vun gemeensam Herkamen. Düsse Grupp hett den Naam vun „Latermünner“ (Neemünner, Tweedmünner) oder „Deuterostomia“ kregen, na ooldgreeksch Δεύτερο deutero ‚tweet-‘ un Στόμα Stoma ‚Mund‘). Man dat gifft noch annere Deerter, dor wasst de Embryos, as bi de Latermünner: Ok Pielwörmer (Chaetognatha) billt ut den Oormund eerstmol dat Achtergatt
Adam Massinger (* 6. September 1888 in Feudenheim; † 21. Oktober 1914 in Ypern) weer en düütsch Astronom. Massinger weer de Söhn vun en Wertsmann. Nah sien Reformschoolafsluss 1908 fung he mit en Studium vun Mathematik un Naturwetenschapen in Heidelbarg an, bevör he sück de Astronomie towennen dee. Af 1910 hett Massinger as Assistent in de Steernwacht Heidelbarg arbeit. In‘ Harvst 1912 hett he de Steernwacht för 2 Johr verlaaten, um en Utbillen to’n Böverlehrer to maaken. In‘ April 1914 kehr he torüch, un wurr as Volontär tätig. Sien eerst Himmelskörper hett Massinger an‘ 22. März 1911 opdeckt. De Himmelskörper kreeg de vörlöpig Beteeken „1911 LP“; wegen schlecht Weer hett Massinger de aber weer verloren un kunn kien Orbit bestimmen, de en Wedderupfinnen mögelk maakt harr. In sien letzten Jahren hett Massinger ok nah Gesettmatigkeiten in de Verdeelen vun de Steernnevels över dat hele Steernsystem söcht. He hett dorför mehr as 4400 Upnahmen vun Nevelplacken dörmustert. He wurr to’n Anfang vun den Eersten Weltkrieg inberopen un is an‘ 21. Oktober 1914 bi Ypern fallen. Franz Kaiser hett den vun hüm opdeckten Asteroiden (760) Massinga nah Massinger nömmt. (727) Nipponia (731) Sorga (732) Tjilaki (770) Bali (772) Tanete (776) Berbericia (785)
De Flammpunkt vun en Stoff is na Definitschoon vun DIN V 14011 de sietste Temperatur, bi de sik över en Stoff en tünnerbor Mischen ut Damp und Luft billn kann. Dör den Dampdruck vun Fletigkeiten verdunst ok ünner den Kaakpunkt al en Deel vun de Fletigkeit. Dorbi warrt de Dampdruck grötter, wenn de Temperatur anstiegen deit. Dat heet, um so höger de Temperatur vun en Fleitigkeit is, um so mehr Fletigkeit verdunst un geiht in den Gastostand över. De Gasandeel kunzentreert sik över de Böverflach vun de Fletigkeit un mischt sik dor mit de Luft. Wenn de Kunzentratschoon vun den Damp grötter warrt as de ünnere Tünnergrenz, kann de Mischen dör en Tünnerborn tünnert warrn. En Bimischen vun blots wenige Perzent vun en Fletigkeit mit sieten to en Fletigkeit mit en hogen Flammpunkt kann en Mischen mit sieten Flammpunkt maken. Dat Verbrennen höört normalerwies na korte Tiet wedder op, vunwegen dat bi disse Temperatur noch nich noog brennbor Damp entstaht, üm den Vörgang oprecht to hollen. Wenn dat Volumen vun de Mischen aver groot noog is, kann dat to en Explosion kamen. Ünner den Flammpunkt kann sik de Flamm nich vun den Born weg utbreden, vun wegen dat de Warms
De Eintracht Frankfurt is en Sportvereen ut Frankfort an’n Main. He is grünnt wurrn an'n 8. März 1899 un bedrifft hüdigendags Sport in 19 Afdelen. För de Mannen-Bundsliga-Mannschop is an’n 1. Juli 2000 de Eintracht Frankfort Football-AG grünnt wurrn. Se höört to 67 % to den Vereen un speelt tohuse in de Deutsche Bank Park. In de Saison 2024/25 speelt Eintracht Frankfort mit düsse Mannschop: Kaptein vun de Mannschop is Kevin Rode. Düütsche Meester: 1959 Winner vun den düütschen Pokal: 1974, 1975, 1981, 1988, 2018 In't Endspeel üm den düütschen Pokal: 1964, 2006, 2017, 2023 UEFA-Cup / Europa League: 1980, 2022 Jørn Andersen Uwe Bein Jürgen Grabowski Sébastien Haller Bernd Hölzenbein Luka Jović Daichi Kamada Karl-Heinz Körbel Alexander Meier Andreas Möller Oka Nikolov Alfred Pfaff Ante Rebić André Silva Uli Stein Anthony Yeboah Jørn Andersen 1989/90 18 Doren Anthony Yeboah 1992/93 20 Doren (tohopen mit Ulf Kirsten, Bayer Leverkusen) Anthony Yeboah 1993/94 18 Doren (tohopen mit Stefan Kuntz, 1. FC Kaiserslautern) Alexander Meier 2011/12 17 Doren (tohopen mit Olivier Occéan, Greuther Fürth und Nick Proschwitz, SC Paderborn) Alexander Meier 2014/15 19 Doren
De Explosionsgrenzen bestimmt dat Rebeet vun Stoffkunzentratschonen oder -proportschonen binnen de en Stoffmischen exploderen kann. Stoffmischen bestaht in dissen Tosamenhang ut Mischen vun brennbore cheemsche Stoffen as Gas, Damp oder Stoff mit Luft un dormit mit den Suerstoff, de in de Luft is. Jeedeen Stoffmischen hett sünnere stofftyypsche ünnere un bövere Explosionsgrenzen: Is de Kunzentratschoon vun den brennboren Stoff sieter as de ünnere Explosionsgrenz, denn is de Mischen to mager un de Mischen kann nicht exploderen, vunwegen dat to wenig brennboren Stoff dor is. Is de Kunzentratschoon man höger as de bövere Explosionsgrenz, denn is de Mischen to fett. Ok denn kann se nich exploderen, vunwegen dat dor to wenig Suerstoff binnen is. Man twüschen disse Grenzen kann de Mischen to en Explosion bröcht warrn. De Explosionsgrenzen künnt ok as Tünnergrenzen betekent warrn un sünd afhangig vun de Temperatur und vun’n Druck. Bi Stüven hett ok de Grötte van de Deelken un de Grötte van dat Verdeelen van de Deelken van een Faststoff een Invloot up de Explosionsgrenzen . Wenn de Kunzentratschoon vun den brennboren Stoff twüschen de beiden Explosionsgrenzne liggt, kann de Mischen ok as Explosionsatmosphäär betekent warrn. De Kunzentratschoon vun den brennboren Stoff warrt normalerwies in Vol-%, Mol-%
De Ruggensnarendeerter, ok Chordadeerter nömmt (Chordata) sünd en Stamm mank de Veelzellers. Dor höört de Unnerstamm vun de Schädeldeerter (Craniota) mit to, de meist Warveldeerter (Vertebrata) nömmt weert. Vundeswegen sünd ok all Söögdeerter (Mammalia) Ruggensnarendeerter, un dor ok de Minsch mit. Bovenhen kaamt dor noch twee Unnerstämm mit to, de nich sunnerlich bekannt sünd un man bloß in de See leven doot, dat sünd de Schädllosen (Cephalochordata oder Acrania) un de Manteldeerter (Tunicata oder Oorochordata). To de Ruggensnarendeerter tellt mehr as 56.000 Aarden to. 54.711 höört to de Warveldeerter mit to 30 Aarden to de Schädellosen un bi 1.600 to de Manteldeerter. Mehr, as de Hälft vun all Aarden leevt in dat Water. Dor hannelt sik dat sunnerlich um Knakenfisch bi. All Ruggensnarendeerter wiest en Reeg vun Kennteken, de up en gemeensam Herkamen düden doot. Kann angahn, datt düsse Kennteken bi adulte Warvel- un Manteldeerter meist nich mehr to finnen sünd, man an de Larven un Embryos sünd se all düütlich to sehn. Dor hannelt sik dat erst mol um de so nömmte Ruggensnaar (Chorsa dorsalis) bi, wo se den Naam vun kregen hefft. Dor hannelt sik dat um en Staff bi, de den Ruggen afstütten deit. Dor kummt denn
Lürken is en Dörp in de Gemeen Visselhöövd in’n Landkreis Rodenborg, Neddersassen. Binnen de Gemeen billt de Oort en egen polietsche Oortschop. Bi Lürken höört ok de lüttje Oort Hainhorst mit bi. De Oort liggt in de Lümbörger Heid. Dat Water ut dat Rebeed flütt över’n Düüp-Graven (Hasselbeek) na de Rodau hen af. De Naveröörd sünd Riekenbossel un Hassel in’n Noorden, Bretel un Nee-Bretel in’n Oosten, Wittörp in’n Oosten, Hainhorst, Nindörp un Jeddingen in’n Süüdoosten, Dreßel in’n Süden, Odeweg un de Geerkenhoff in’n Süüdwesten, Wittenmoor in’n Westen un Karkwals, Fedderlohmöhlen un Op’n Sand in’n Noordwesten. Lürken kummt 1374 as in villa Luden toeerst in de Oorkunnen vör. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Oort weer fröher Deel von de Buurschop Wittörp, hett von de Midd von dat 19. Johrhunnert af
Hainhorst (hoochdüütsch Hainhorst) is en lütten Oort in de Gemeen Visselhöövd in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Lürken. De Oort liggt in de Lümbörger Heid. Dat Water ut dat Rebeed flütt över’n Dahnhorstgraven na’n Visselbeek hen af. De Naveröörd sünd Wittörp in’n Noordoosten, Nindörp un Jeddingen in’n Süüdoosten, Dreßel un Odeweg in’n Süüdwesten un Wittenmoor, Lürken un Riekenbossel in’n Noordwesten. Hainhorst is to Anfang von dat 19. Johrhunnert von Lürken ut as Anbo anleggt worrn. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Oort weer fröher Deel von de Buurschop Wittörp, hett von de Midd von dat 19. Johrhunnert af an denn aver to de Gemeen Lürken höört. Düsse Gemeen is an’n 1. März 1974 mit de Gemeenreform in Neddersassen Deel von de Gemeen Visselhöövd worrn. Sietdem billt Lürken binnen de Gemeen en Oortschop mit egen Oortsvörsteiher. Hainhorst is evangeelsch-luthersch präägt un höört to dat Kaspel von de Johannis-Kark in Visselhöövd. För de Kathoolschen weer von 1852 bet 1960 de Kapell op Slott Kedenborg tostännig.
Dat Noorddüütsche Honnig- un Wasswark (Honnig- un Wassworenfabrik Sonnentau, Gebröder Winkelmann KG) in Visselhöövd hett von 1889 bet 1999 bestahn. De Fabrik an de Bahnhoffstraat is von Heinrich Winkelmann grünnt worrn. De Botied weer von 1886 bet 1889 un 1889 is de Fabrik denn in Bedriev gahn. Bi de Fabrik stünn en 25 Meter hogen Watertoorn, üm dat Wark mit frisch Water to versorgen. 1930 hebbt Heinz un Eckart Winkelmann de Fabrik von jemehrn Vader övernahmen. Later, na’n Dood von Heinz Winkelmann 1963, hett Eckart sien Söhn Dieter Winkelmann dat Ünnernehmen övernahmen. Siet 1948 sünd dor ok Honnigbonsche herstellt worrn. To’n 1. März 1991 is dat Ünnernehmen an de Dr. August Oetker KG verköfft worrn un 1999 hett de Fabrik dichtmaakt. 2001 is dat Gelänn saneert worrn un sietdem is dor ünner annern en Zentrum för Ökolandbo un en Hotel in. In’n Watertoorn gifft dat siet 2003 Utstellungen. Koordinaten:52° 59′ N, 9° 34′ O
Bretel (hoochdüütsch Bretel) is en Dörp in de Gemeen Visselhöövd in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Wittörp. Bi Bretel höört ok de Siedlung Nee-Bretel mit to. En poor von de Hüüs in Nee-Bretel höört to de Gemeen Bootel in de Samtgemeen Bootel. De Oort liggt in de Lümbörger Heid. Dat Water ut dat Rebeed flütt över Gravens un lüttjere Beken (ünner annern den Visselbeek) na de Rodau hen af. De Naveröörd sünd Bootel un Brookel in’n Noorden, Trochel, Bellen un Moordörp in’n Noordoosten, Roosbrook in’n Oosten, Hütthoff un Bookholt in’n Süüdoosten, Wittörp in’n Süden, Lürken in’n Süüdwesten, Riekenbossel in’n Westen un Hassel in’n Noordwesten. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Oort hett al von öllers bi de Buurschop un later de Gemeen
Heinrichsdorf betekent Heinrichsdorf, Oort in de Gemeen Aldersbach in’n Landkreis Passau, Bayern, Heinrichsdorf, Oort in de Stadt Bad Aibling in’n Landkreis Rosenheim, Bayern, Heinrichsdorf, Oort in de Gemeen Issigau in’n Landkreis Hof, Bayern, Heinrichsdorf, Oort in de Gemeen Neulewin in’n Landkreis Märksch-Oderland, Brannenborg, Heinrichsdorf, Oort in de Stadt Olsberg in’n Hoochsuerlandkreis, Noordrhien-Westfalen, Heinrichsdorf, Oort in de Stadt Rheinsberg in’n Landkreis Ostprignitz-Ruppin, Brannenborg, Heinrichsdorf, Oort in de Stadt Wittstock/Dosse in’n Landkreis Ostprignitz-Ruppin, Brannenborg, Heinrichsdorf, Oort in de Gemeen Wonneberg in’n Landkreis Traunstein, Bayern, Heinrichsdorf, Oort in dat Département Moselle, Frankriek, Heinrichsdorf, Katastraalgemeen in de Marktgemeen Weitersfeld, Bezirk Horn, Niederösterreich, Öösterriek. Dat is ok de hoochdüütsche Naam von Heinrichsdörp, Oort in de Gemeen Sandbossel in’n Landkreis Rodenborg, Neddersassen. Heinrichsdorf is ok de fröhere düütsche Naam von Jędrychowo, Oort in’n Powiat Braniewski, Woiwodschop Ermland-Masuren, Polen (fröher Kreis Brunsbarg, Oostprüßen), Koza, Oort in’n Powiat Kędzierzyńsko-Kozielski, Woiwodschop Oppeln, Polen (fröher Kreis Cosel, Schlesien), Babinek, Oort in’n Powiat Gryfiński, Woiwodschop Westpommern, Polen (fröher Kreis Griepenhagen, Pommern), Henrykowice, Oort in’n Powiat Milicki, Woiwodschop Nedderschlesien, Polen (fröher Kreis Militsch, Schlesien), Milikowo, Oort in’n Powiat Sztumski, Woiwodschop Pommern, Polen (fröher Kreis Mohrungen, Oostprüßen), Płośnica, Gemeen in’n Powiat Działdowski, Woiwodschop Ermland-Masuren, Polen (fröher Kreis Neidenburg, Oostprüßen), Siemczyno, Oort in’n Powiat
Königshof betekent Königshof, Oort in de Gemeen Bliesdorf in’n Landkreis Märksch-Oderland, Brannenborg, Königshof, Oort in de Stadt Krefeld, Noordrhien-Westfalen, Königshof, Oort in de Stadt Nittenau in’n Landkreis Schwandorf, Bayern, Königshof, Oort in de Stadt Nürnberg, Bayern, Königshof, Oort in de Stadt Oberharz am Brocken in’n Landkreis Harz, Sassen-Anholt, Königshof, Oort in de Gemeen Töpen in’n Landkreis Hof, Bayern, Königshof, Oort in de Stadt Überlingen in’n Bodenseekreis, Baden-Württemberg, Königshof, Oort in de Stadt Wupperdaal, Noordrhien-Westfalen, Bad Königshof, ehmalig Sanatorium bi Hann. Münden, Neddersassen, Königshof, Gebüüd in Glückstadt, Sleswig-Holsteen, Königshof, Gebüüd in Kremp, Sleswig-Holsteen, Königshof Haina, Borg in Haina bi Gotha, Döringen, Königshof, Gebüüd in Winterthur, Kanton Zürich, Swiez, Slott Königshof, Goodshoff in de Gemeen Bruckneudorf, Burgenland, Öösterriek, Brauerei Königshof, Ünnernehmen in Krefeld, Noordrhien-Westfalen, Hotel Königshof, Hotel in Bonn, Noordrhien-Westfalen, Hotel Königshof, Hotel in München, Bayern. Dat is ok de hoochdüütsche Naam von Králův Dvůr, Stadt in de Middelböhmsche Region in Tschechien, Remetea Mică, Oort in’t Banat, Rumänien, Kön’hoff, Oort in de Gemeen Zittens in’n Landkreis Rodenborg, Neddersassen, Königshoff, Oort in de Gemeen Neenkerken in’n Landkreis Heidkreis, Neddersassen, Königshoff, Oort in de Gemeen Visselhöövd in’n Landkreis Rodenborg, Neddersassen. Kiek ok bi: Königshofen. Disse Siet is över en mehrdüdigen Begreep un vertellt, wat
Gianluigi Donnarumma (* 25. Februar 1999 in Castellammare di Stabia) is en italieensch Footballdoorhöder. Donnarumma is bi den AC Mailand to de Saison 2015/16 in de eerste Mannschap uprückt, nahdem he all siet 2013 bi den Vereen in de Jöögd speelt harr. An' 25. Oktober 2015 keem de 1,96 m groot Doorhöder in dat Öller vun 16 Johren un acht Maand bi den 2:1-Heimsieg gegen US Sassuolo Calcio ünner Trainer Siniša Mihajlović to sien Ligadebüt. Dormit is he de jüngste Doorhöder mit en Startelfinsatz in de Historie vun de Serie A. In sien eerst Speeltiet keem Donnarumma up 30 Insätze, in de he 29 Gegendooren kasseeren dee. Anfang Oktober 2016 wurr Donnarumma vun de britischen Daagblatt The Guardian as best Talent vun den Johrgang 1999 uttekent. Donnarumma speel veermal för de U-15 Natschonalmannschap un speel för de U-17 Natschonalmannschap bi de U-17 Europameesterschap, keem dor in all fiev Spelen to'n Insatz un reck so dat Veertelfinale. Anfang November 2015 wurr Donnarumma vun Trainer Luigi Di Biagio eerstmals för de U-21 Natschonalmannschap nomineert un geev sien Debüt an' 24. März 2016 bi den 4:1-Sieg gegen de U-21 Mannschap vun Irland. An' 1. September 2016 speel Donnarumma bi de 1:3-Nedderlaag in dat
Disse Artikel is man blots en Stubben. Du kannst Wikipedia helpen un em verbetern. De Weevspinnen (Araneae) sünd mank de Spinnen (Arachnida) de bekannteste Ornen. De Arachnida höört to de Klass vun de Liddfööt (Arthopoda) mit to. De Weevspinnen weert noch mol updeelt in Liddspinnen (Mesothelae), Vagelspinnendeerter (Mygalomorphae) un Echte Weevspinnen (Araneomorphae). Na de Mieten (Acari) sünd de Weevspinnen de Ornen mit de meisten Aarden mank de Spinnen. De World Spider Catalog tellt bi de Weevspinnen 114 Familien mit 3988 Geslechter un 46.055 Aarden (Stand: Juni 2016). Weevspinnen leevt meist as Rövers un griept un freet Liddfööt, sunnerlich Insekten, un suugt de ut. Dor bringt de Spinne en Verdauenssapp mit Enzyme to in de Büte in, nadem se de mit de Keevklauen dootmaakt hett. Allerhand Aarden boot en Nett un fangt dor ehre Büte mit. Man se nehrt sik ok noch anners, nich bloß dör Deerter, de se just dootmaakt hefft. Dat gifft dor Henwiese up, datt Weevspinnen oorntlich Pollen freten doot. De nehmt se mit ole Nettfadens up. De Weevspinnen ehre Weevsels verscheelt sik je na Geslecht un Aart. Faken sitt de Spinnen bi de Netten in Röhren un Trechters un versteekt sik dor. Man dat gifft ok allerhand
De Echten Weevspinnen (Araneomorphae) sünd de gröttste Unnerornen vun de Weevspinnen. Ollere wetenschopliche Naams for de Araneomorphae sünd Labidognathae un Cribellatae. De Echten Weevspinnen sünd lüttje bit hen to middelgrote Spinnen. An un for sik hefft all en Nett boot, man hüdigendags gifft dat en Reeg vun Familien, de stromert rum un fangt ehre Büte bi’t Lopen oder Jumpen un kriegt de denn unner. Dat hett de Evolutschoon so mit sik brocht. De Keevklauen bi de Echten Weevspinnen wiest nich na vörn, as bi de Vagelspinnendeerter, man schreeg oder lootrecht na de Eer. Ok dat hett sik mit de Evolutschoon ännert. So könnt de Spinnen ehre Büte beter griepen. De Echten Weevspinnen sünd een vun dree Unnerornen vun de Weevspinnen (Araneae). Mit bi 36.000 Aarden maakt se bi 90 % vun all bekannten Spinnenaarden ut. Weevspinnen (Araneae) Opisthothelae Vagelspinnendeerter (Mygalomorphae) Echte Weevspinnen (Araneomorphae) Liddspinnen (Mesothelae) Hans-Eckhard Gruner, Lehrbuch der Speziellen Zoologie, Band I: Wirbellose Tiere, 4. Teil: Arthropoden (ohne Insecta), 1993, 4. Uplage, Jena, Stuttgart, New York Jonathan A. Coddington, Herbert W. Levi, Systematics and Evolution of Spiders (Araneae), in: Annual Review of Ecology and Systematics, Band 2, 1991, Internetborn: Volltext PDF, engelsch}} Echte Weevspinnen. Mehr Biller, Videos oder Audiodateien
Vagelspinnendeerter (Mygalomorphae) sünd en Unnerornen vun de Spinnen. Se weert to de Weevspinnen mit torekent. Vörmols sünd se ok „Orthognatha“ nömmt wurrn. In de Umgangspraken weert hen un wenn all Vagelspinnendeerter kortweg „Vagelspinnen“ nömmt, man denn könnt se dör’nanner brocht weern mit de systemaatsche Familie vun de Vagelspinnen (Theraphosidae). To de Vagelspinnendeerter höört 16 Familien un 336 Geslechter mit alltohopen 2.870 Aarden mit to (Stand: Februar 2016). De Deerter sünd man wat groot un leevt sunnerlich in warm Klima. De Mundwarktüüch (Keevklauen) arbeit meist parallel to’nanner (orthognath) un nich as Tangen gegen’nanner (labidognath). De Ogen liggt tomeist dicht bi’nanner up en lüttjen Gnubbel up den Ruggenpanzer. As all Spinnen hefft se en Butenskelett, wat dat Lief tohopenhollt un afstütt. De Hüften vun de Pedipalpen (in Föhlspriete ummuddelt Beenpaar bi de Spinnen) laat as de Hüften bi de Been. Bloß bi de Atypidae nich. Se hefft to’n groten Deel twee Paar Tracheen, dorto veer, hen un wenn ok dree, Paar Ostien un twee Paar Coxaldrüsen. De Keevklauen vun en Rode Chile-Vagelspinne (Grammostola rosea) wiest na vörn De Keevklauen vun den Ammen-Doornfinger (Cheiracanthium punctorium) wiest na binnen (labidognath). Bi de Vagelspinnendeerter weert Heken un Seken normolerwiese veel öller, as bi de Echten